Legal Document

Category: 11

Text:
83. ΠΡΑΞΗ ΔΙΟΙΚΗΤΗ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ Αριθ. 2312 της 21/28 Ιουν. 1994 (ΦΕΚ Α’ 96) (Άρθρ. 1 του Νομ. 1266/82) Θέμα: (i) Μόνιμη κατοικία στην Ελλάδα των υπευθύνων για την διοίκηση των πιστωτικών ιδρυμάτων προσώπων και (ii) κατάργηση της ανακοίνωσης ΝΕ 360/5/3.3.65 που αφορά τους όρους και προϋποθέσεις εξέτασης αιτημάτων ίδρυσης νέων τραπεζών. Αφού έλαβε υπόψη: α)το άρθρ. 1 του Νομ. 1266/82 «όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις, β)την ανακοίνωση ΝΕ 1360/5/3.3.65 όπως τροποποιήθηκε και συμπληρώθηκε με την ΠΔ/ΤΕ 664/8.1.86, γ)τις σχετικές με την ίδρυση νέου και συμμετοχή σε υφιστάμενο πιστωτικό ίδρυμα στην Ελλάδα διατάξεις του Νομ. 2076/92, αποφάσισε τα εξής: 1.Τα δύο, τουλάχιστον, φυσικά πρόσωπα που είναι υπεύθυνα για την διοίκηση των πιστωτικών ιδρυμάτων κατά τις διατάξεις του άρθρ. 6 (παρ. 1, εδάφ. γ) του Νομ. 2076/92 οφείλουν να έχουν την μόνιμη κατοικία τους στην Ελλάδα καθ’ όλη τη διάρκεια της άσκησης της δραστηριότητάς τους. 2.Από τη δημοσίευση της παρούσας πράξης παύουν να ισχύουν οι διατάξεις της ανακοίνωσης ΝΕ 1360/5/3.3.65 και της ΠΔ/ΤΕ 664/8.1.86. Από τις διατάξεις της παρούσας Πράξης δεν προκύπτει δαπάνη σε βάρος του κρατικού  προϋπολογισμού. (Μετά τη σελ. 120,878) Σελ. 120,879 Τεύχος 1214-Σελ. 89 Νομοθεσία περί Τραπεζών (Γενικά) 12.Θ.α.82-83